Brain Police

Brain Police er íslensk stóner rokkhljómsveit. Hljómsveitin var stofnuð 12. nóvember 1998 af þeim Jóni Birni Ríkarðssyni, Herði Stefánssyni, Gunnlaugi Lárussyni og Vagni Leví Sigurðssyni. Nafn sveitarinnar, Brain Police, er komið frá Frank Zappa en á fyrstu plötu Zappa er lag sem heitir Who are the Brain police, og nafn sveitarinnar dregur nafn sitt af laginu. 

Fyrsta plata sveitarinnar, Glacier Sun, var gefin út árið 2000. Platan var gefin út á netinu, og Brain Police eru taldir frumkvöðlar fyrir það afrek. Í dómi Morgunblaðsins um plötuna segir: „Ég geri mér í hugarlund að strákarnir hafi vísvitandi ætlað að hafa hljóminn svona þykkan, drullugan og skítugan en þessi tilætlan þeirra verður hins vegar til þess að hann verður fremur máttlítill.“. Sama ár tók hljómsveitin upp lagið Crash and burn fyrir kvikmyndina Óskabörn þjóðarinnar. Eftir þessa upptöku hætti upphaflegi söngvari hljómsveitarinnar.

Brain Police byrjaði að leika án söngs á meðan að þeir leituðu að nýjum söngvara. Söngleysið varð til þess að hljómsveitin hætti um tíma en fann hún að lokum söngvara, í vini á vínylkvöldi hljómsveitarinnar, á Akureyri. Maðurinn sem fyllti í skarðið hét Jens Ólafsson og honum var í kjölfarið boðið að verða söngvari hljómsveitarinnar.

Árið 2002 gaf Brain Police út þriggja laga kynningarplötuna Master Brain. Í umsögn Morgunblaðsins um smáskífuna segir: „fengur að Jens Ólafssyni söngvara sem bættist í hópinn fyrir skömmu en áður var hann í hinni norðlensku Toy Machine. Tilkoma hans hefur verið sem vítamínsprauta á sveitina“. Í kjölfarið, einu ári eftir útgáfu kynningarplötunar fékk hljómsveitin nokkur verðlaun í tónlistarverðlaunum, útvarpstöðvarinnar Radíó X og tímaritsins Undirtóna. Brain Police voru valdir með björtustu vonina, lag ársins og söngvara ársins. Sama ár, fékk hljómsveitin tilnefningu til íslensku tónlistarverðlaunana, fyrir hljómplötu ársins.

Stuttu eftir það skrifaði hljómsveitin undir samning við Eddu útgáfu. Hljómsveitin stefnir aftur í hljóðver til að gefa út plötu undir merkjum Hitt, sem er undirmerki Eddu.Platan hét einfaldlega Brain Police og var hún gefin út í október árið 2003. Í inngangstefi plötunnar segir: „Læsið dætur ykkar inni. Brain Police eru mættir!“. Ári síðar gáfu Brain Police út þriðju plötu sína, Electric Fungus. Á þriðju plötunni er að finna heimildarmynd um gerð plötunnar og myndband við lagið Coed Fever.

Seinasta plata Brain Police var gefin út tveimur árum síðar, árið 2006. Á plötunni voru tveir svíar við upptökustjórn, þeir Stefan Boman og Chips K. Platan, sem heitir Beyond the wasteland var gefin út október árið 2004 af Skífunni. Útvarpsþátturinn Poppland á Rás 2 valdi þessa fjórðu plötu Brain Police sem plötu vikunar þann 18. september 2006. Árið 2007, var svo hljómsveitin á ferðinni á íslensku tónlistarháttíðinni, Icelandic Airwaves.

31. maí 2010 gáfu Brain Police menn út þá tilkynningu á facebook síðu sinni að þeir hefðu ákveðið að hætta ótímabundið.

31. janúar 2011 tilkynntu Brain Police að þeir væru komnir saman aftur og þeir myndu spila á Eistnaflugi það árið en það yrðu þó sennilega einu tónleikar þeirra 2011.

2012 spiluðu þeir á tveimur erlendum tónlistarhátíðum, Desertfest og Hellfest.

Útgefin verk

Breiðskífur 
 Glacier Sun (2000)
 Brain Police (breiðskífa) (2003)
 Electric Fungus (2005)
 Beyond The Wasteland (2006)

Smáskífur 
 Master Brain (2002)

Heimildir 

Íslenskar hljómsveitir
Íslenskar þungarokkshljómsveitir